Անտոնիո Դոննարումմա

Անտոնիո Դոննարումմա (իտալերեն՝ Antonio Donnarumma, Իտալերեն արտասանություն՝ [anˈtɔnjo dɔnnaˈrumma], հուլիսի 7, 1990(1990-07-07), Կաստելամարե դի Ստաբիա, Նեապոլ, Կամպանիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է դարպասապահի դիրքում։


== Ակումբային կարիերա ==
Դոննարումման Միլանի ակադեմիային միացել է 15 տարեկան հասակում։ 5 անգամ հայտավորվել է Միլանի կազմ, սակայն ոչ մի անգամ դաշտ դուրս չի եկել։


=== Պյաչենցա ===
2010-2011 մրցաշրջանում Դոննարումման վարձավճարով տեղափոխվեց Սերիա B-ում հանդես եկող Պյաչենցա՝ խաղային փորձ ստանալու նպատակով։ Իր պաշտոնական դեբյուտը նշեց 2010 թվականի օգոստոսի 14-ին՝ Իտալիայի գավաթի Վիրտուս Լանչանոյի դեմ խաղում։ Լրացուցիչ ժամանակից հետո խաղն ավարտվեց 5-3 հաշվով՝ հօգուտ Պյաչենցայի։ Դոննարումման թիմի երկրորդ դարպասապահն էր, և Սերիա B-ում դեբյուտը նշեց միայն 2011 թվականի մայիսի 21-ին՝ Ալբինոլեֆեի դեմ խաղում։ Այս մրցաշրջանում Պյաչենցան գրավեց 19-րդ հորիզոնականը և տեղափոխվեց Սերիա C:


=== Գուբիո ===
2011-2012 մրցաշրջանում Դոննարումման վարձավճարով տեղափոխվեց Սերիա B-ում հանդես եկող Գուբիո։ Ակումբի կազմում պաշտոնական դեբյուտը նշեց 2011 թվականի օգոստոսի 15-ին՝ Բենևենտոյի դեմ Իտալիայի գավաթի խաղում։ Խաղի հիմնական ժամանակը ավարտվեց 2-2 հաշվով, և հետխաղյա 11 մետրանոցների հարվածաշարում Գուբիոն հաղթեց 3-2 հաշվով, իսկ Դոննարումման հետ մղեց երկու 11 մետրանոց։ Իտալացին դարձավ հիմնական կազմի խաղացող և մասնակցեց 37 խաղի, իսկ Գուբիոն գրավեց նախավերջին հորիզոնականը՝ տեղափոխվելով Սերիա C:


=== Ջենոա ===
2012 թվականի օգոստոսի 31-ին Դոննարումման 3 տարվա պայմանագիր կնքեց Ջենոայի հետ։ Ակումբը նրա համար վճարեց 1.8 միլիոն եվրո։ Դոննարումման դարձավ թիմի 3-րդ դարպասապահ և մասնակցեց միայն 2013 թվականի մայիսի 19-ին կայացած Բոլոնյայի դեմ խաղին։ Հաջորդ մրցաշրջանում նույնպես նա թիմի երրորդ դարպասապահն էր՝ Մատիա Պերինից և Ալբանո Բիսարիից հետո։ Չնայած նա չանցկացրեց ոչ մի հանդիպում, փետրվարին նա երկարաձգեց իր պայմանագիրը Ջենոայի հետ մինչև 2018 թվականը։
2014-2015 մրցաշրջանում Դոննարումման վարձավճարով տեղափոխվեց Սերիա B-ում հանդես եկող Բարի։ Նա սկսեց մրցաշրջանը որպես թիմի հիմնական դարպասապահ, սակայն փետրվարից զիջեց իր տեղը Էնրիկո Գուարնային։


=== Աստերաս Տրիպոլիս ===
2016 թվականի հուլիսի 27-ին Դոննարումման 3 տարվա պայմանագիր կնքեց հունական Աստերասի հետ։ Իր դեբյուտը նշեց 2016 թվականի հոկտեմբերի 30-ին՝ Լևադիակոի դեմ խաղում։


=== Վերադարձ Միլան ===
2017 թվականի հուլիսի 12-ին Դոննարումման վերադարձավ Միլան՝ կնքելով 4 տարվա պայմանագիր։ Իր դեբյուտը նշեց դեկտեմբերի 27-ին՝ մեկնարկային կազմում խաղադաշտ դուրս գալով Իտալիայի գավաթի Ինտեր Միլանի դեմ խաղում և այս խաղում պահելով իր դարպասը անառիկ։ Առաջին հանդիպումը եվրոպական առաջնություններում անցկացրեց 2018 թվականի փետրվարի 22-ին՝ Եվրոպայի Լիգայի 1/16 եզրափակչի Լուդոգորեցի դեմ խաղում։ 2020 թվականի հունվարի 15-ին Դոննարումման խաղադաշտ դուրս եկավ Իտալիայի գավաթի ՍՊԱԼ-ի դեմ խաղում՝ դառնալով Միլանի պատմության առաջին դարպասապահը, ով թիմի կազմում անցկացրել է ամենաքիչը 300 րոպե և բաց չի թողել ոչ մի գնդակ։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 16-ի դրությամբ


== Ծանոթագրություններ ==


== Արտաքին հղումներ ==
Դոննարումմայի պաշտոնական Ինստագրամի էջը
Դոննարումման transfermarkt-ում
Դոննարումման soccerbase.com-ում
Դոննարումման WhoScored.com կայքում
Դոննարումման Միլանի պաշտոնական կայքում
Դոննարումման Սերիա A-ի պաշտոնական կայքում Archived 2020-01-16 at the Wayback Machine.
Դոննարումման ՈՒԵՖԱ-ի պաշտոնական կայքում